CELEX: 32006R1445
Language: mt
Date: 2006-09-29
Title: Regolament tal-Kummissjoni (KE) Nru 1445/2006 tad- 29 ta' Settembru 2006 li jemenda r-Regolament (KE) Nru 1200/2005 fir-rigward ta’ l-awtorizzazzjoni ta’ l-addittiv fl-għalf Bacillus cereus var. toyoi , li jifforma parti mill-grupp ta' mikro-organiżmi. Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               245
            
         REGOLAMENT TAL-KUMMISSJONI (KE) Nru 1445/2006
   tad-29 ta' Settembru 2006
   li jemenda r-Regolament (KE) Nru 1200/2005 fir-rigward ta’ l-awtorizzazzjoni ta’ l-addittiv fl-għalf “Bacillus cereus var. toyoi”, li jifforma parti mill-grupp ta' mikro-organiżmi.
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat t-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (1), u b’mod partikolari l-Artikolu 9 (2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali u għall-bażi u l-proċeduri biex tingħata tali awtorizzazzjoni.
            
         
               (2)
            
            
               Il-preparazzjoni Bacillus cereus var. toyoi (NCIMB 40112/CNCM I-1012), li tifforma parti mill-grupp ta’ mikro-organiżmi, kienet awtorizzata skond id-Direttiva 70/524/KEE (2) mingħajr limitu ta’ żmien bħala addittiv fl-għalf għat-tiġieġ għat-tismin u għall-fniek għat-tismin mir-Regolament tal-Kummissjoni (KE) Nru 1200/2005 (3). Dan l-addittiv sussegwentement iddaħħal fir-Reġistru Komunitarju ta’ l-Addittivi ta’ l-Għalf bħala prodott eżistenti, skond l-Artikolu 10 tar-Regolament (KE) Nru 1831/2003.
            
         
               (3)
            
            
               B’konformità ma’ l-Artikolu 7 tar-Regolament (KE) Nru 1831/2003, intbagħtet applikazzjoni għal emenda ta’ l-awtorizzazzjoni ta’ din il-preparazzjoni biex tiġi permessa f’għalf li jkun fih il-coccidiostats li ġejjin: diclazuril (Clinacox 0.5 % u Clinacox 0,2 %), narasin-nicarbazina (Maxiban G160) u maduramicin ammonium (Cygro 1 %) għat-tiġieġ għat-tismin. Din l-applikazzjoni ġiet akkumpanjata mill-partikolaritajiet u mid-dokumenti meħtieġa taħt l-Artikolu 7(3) ta’ dan ir-Regolament.
            
         
               (4)
            
            
               L-Awtorità Ewropea tas-Sigurtà fl-Ikel (“l-Awtorità”) fl-opinjoni tagħha tal-5 ta’ Novembru 2005 kkonkludiet li l-kompatibilità ta’ l-addittiv Bacillus var. Toyoi (NCIMB 40112/CNCM I-1012) bid-diclazuril (Clinacox 0,5 % u Clinacox 0,2 %), narasin-nicarbazina (Maxiban G160) u maduramicin ammonium (Cygro 1 %) ġiet stabbilita (4). L-opinjoni ta’ l-Awtorità tivverifika wkoll ir-rapport dwar il-metodu ta’ analiżi ta’ l-addittiv ta’ l-għalf, f’għalf sottomess mil-Laboratorju ta’ Referenza tal-Komunità stabbilit mir-Regolament (KE) Nru 1831/2003.
            
         
               (5)
            
            
               Il-valutazzjoni ta’ din il-preparazzjoni turi li l-kondizzjonijiet previsti fl-Artikolu 5 tar-Regolament (KE) Nru 1831/2003 ġew sodisfatti.
            
         
               (6)
            
            
               Ir-Regolament (KE) Nru 1200/2005 għandu għalhekk jiġi emendat.
            
         
               (7)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   L-Anness II għar-Regolament (KE) Nru 1200/2005 qed ikun emendat fi qbil ma' l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 29 ta' Settembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Regolament kif emendat l-aħħar mir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  ĠU L 270, 14.12.1970, p. 1. Direttiva kif imħassra bir-Regolament (KE) Nru 1831/2003.
   
      (3)  ĠU L 195, 27.7.2005, p. 6.
   
      (4)  Opinjoni tal-Bord Xjentifiku dwar l-Additivi u Prodotti jew Sustanzi użati fl-Għalf ta’ l-Annimali dwar il-modifika tat-termini ta’ awtorizzazzjoni tal-preparazzjoni tal-mikro-organiżmu Bacillus cereus var. toyoi (NCIMB 40112/CNCM I-1012) (Toyocerin®) awtorizzat bħala addivit fl-għalf skond id-Direttiva tal-Kunsill 70/524/KEE. Adottata fit-30 ta' Novembru 2005. Il-Ġurnal EFSA (2005) 288, p. 1-7.
   
      ANNESS
      Fl-Anness II tar-Regolament (KE) Nru 1200/2005 l-annotazzjoni għal E 1701, Bacillus cereus var. toyoi (NCIMB 40112/CNCM I-1012), hija mibdula b’li ġej:
      
         
                     Nru KE
                  
                  
                     Addittiv
                  
                  
                     Formula kimika, deskrizzjoni
                  
                  
                     Speċi jew kategorija ta’ annimal
                  
                  
                     Età massima
                  
                  
                     Kontenut massimu
                  
                  
                     Kontenut massimu
                  
                  
                     Dispożizzjonijiet oħrajn
                  
                  
                     Tmiem tal-perjodu ta’ awtorizzazzjoni
                  
               
                     CFU/kg ta' għalfsħiħ
                  
               
                     Mikro-organiżmi
                  
               
                     “E 1701
                  
                  
                     
                        Bacillus cereus var. toyoi
                     NCIMB 40112/CNCM I -1012
                  
                  
                     Preparazzjoni għall-Bacillus cereus var. toyoi li fiha minimu ta’: 1 × 1010 CFU/g addittiv
                  
                  
                     Fniek għat-tismin
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     Fl-istruzzjonijiet għall-użu ta’ l-addittiv u t-taħlit preliminari, indika t-temperatura tal-ħżin, kemm jista’ jdum il-ħżin, u l-istabilità għall-pelleting.
                     Jista’ jintuża f’għalf kompost li fih il-coccidiostats permessi: robenidine, salinomycin sodium.
                  
                  
                     Mingħajr limitu ta’ żmien
                  
               
                     Tiġieġ għat-tismin
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     Fl-istruzzjonijiet għall-użu ta’ l-addittiv u t-taħlit preliminari, indika t-temperatura tal-ħżin, kemm jista’ jdum il-ħżin, u l-istabilità għall-pelleting.
                     Jista’ jintuża f’għalf kompost li fih il-coccidiostats permessi: monensin sodium, lasalocid sodium, salinomycin sodium, decoquinate, robenidine, narasin, halofuginone, diclazuril, narasin/nicarbazin, maduramicin ammonium.
                  
                  
                     Mingħajr limitu ta’ żmien”